B4-0370, 0375, 0376, 0377, 0378, 0379, 0380, 0381 και 0382/95

Ψήφισμα σχετικά με την ανανέωση του ΕΤΑ

Το Ευρωπαϊκό Κοινοβούλιο,

- έχοντας υπόψη τα αποτέλεσματα της ειδικής διαπραγματευτικής συνόδου του Συμβουλίου Υπουργών ΑΚΕ/ΕΕ της 30ής Νοεμβρίου και 1ης Δεκεμβρίου 1994,

- έχοντας υπόψη τα αποτελέσματα της συνόδου του Συμβουλίου Γενικών Υποθέσεων της 15ης Φεβρουαρίου 1995, καθώς και της συνόδου του Συμβουλίου Υπουργών ΑΚΕ/ΕΕ της 16ης Φεβρουαρίου 1995,

- έχοντας υπόψη του την επιστολή που απηύθυνε ο Πρόεδρος του Κοινοβουλίου στον Πρόεδρο του Συμβουλίου σχετικά με τη χρηματοδότηση του 8ου ΕΤΑ,

- έχοντας υπόψη τις δηλώσεις του Συμβουλίου και της Επιτροπής της 28ης Φεβρουαρίου 1995,

- έχοντας υπόψη ότι τα αποτελέσματα της ενδιάμεσης αναθεώρησης θα υπόκεινται στη διαδικασία σύμφωνης γνώμης,

- έχοντας υπόψη την οριστική έκθεση και το τελικό ψήφισμα σχετικά με την ενδιάμεση αναθεώρηση της Λομέ IV που ενέκρινε η Συνέλευση Ίσης Εκπροσώπησης κατά τη συνεδρίασή της στις 6 Οκτωβρίου 1994 στη Libreville, καθώς και το ψήφισμα σχετικά με την πρόοδο των διαπραγματεύσεων της 2ας Φεβρουαρίου 1995 στο Ντακάρ,

Α. λαμβάνοντας υπόψη το αδιέξοδο στο οποίο βρίσκονται οι διαπραγματεύσεις ΑΚΕ/ΕΕ λόγω της αποτυχίας του Συμβουλίου να καταλήξει σε απόφαση σχετικά με τη χρηματοδότηση του 8ου ΕΤΑ για την περίοδο 1955-2000 και υπενθυμίζοντας ότι το ΕΤΑ αντιπροσωπεύει το 54% της ευρωπαϊκής συνεργασίας για την ανάπτυξη,

Β. υπογραμμίζοντας ότι η Σύμβαση Λομέ συνιστά, με την ευρύτητα του πεδίου εφαρμογής της και το περιεχόμενο των διατάξεών της, ένα πρόγραμμα συνεργασίας μοναδικό στον κόσμο,

Γ. γνωρίζοντας ότι κατά την περίοδο εφαρμογής της 4ης Σύμβασης Λομέ δεν κατέστη δυνατό να επιτευχθεί καμία συμφωνία επί του χρηματοδοτικού πρωτοκόλλου, πράγμα που εμποδίζει και την επίτευξη συνολικής συμφωνίας,

Δ. διαπιστώνοντας ότι η βοήθεια προς τις αναπτυσσόμενες χώρες που αντιμετωπίζουν το τεράστιο κόστος της διαδικασίας εκδημοκρατισμού, μείωθηκε σε πραγματικές τιμές, ενώ, στο πλαίσιο των δημοσιονομικών προοπτικών που έχουν καθορισθεί για την περίοδο 1994-1999, οι εξωτερικές δαπάνες της Ένωσης έχουν αυξηθεί σημαντικά,

Ε. λαμβάνοντας υπόψη ότι η χρηματοδοτική βοήθεια που παρέχει η Ευρωπαϊκή Ένωση στις χώρες του Νότου, ιδίως δε στις χώρες που έχουν υπογράψει τη Σύμβαση Λομέ, πρέπει να διατηρήσει απόλυτη προτεραιότητα σε σχέση με τις λοιπές της δεσμεύσεις,

ΣΤ. θεωρώντας ότι η έλλειψη πολιτικής βούλησης έναντι των εταίρων μας των χωρών ΑΚΕ που επιδεικνύουν ορισμένες ευρωπαϊκές κυβερνήσεις όχι μόνον υποθηκεύει το μέλλον της κοινής πολιτικής συνεργασίας, αλλά και υποβαθμίζει την αξιοπιστία της Ένωσης ως παράγοντα της διεθνούς ζωής,

Ζ. λαμβάνοντας υπόψη την ετήσια έκθεση του ΟΟΣΑ σχετικά με την αναπτυξιακή βοήθεια, από την οποία προκύπτει ότι οι βιομηχανικές χώρες διαθέτουν όλο και μικρότερη ενίσχυση προς τις αναπτυσσόμενες χώρες, δεδομένου ότι η συνεισφορά τους έχει πέσει στο 0,3% του ΑΕΠ, δηλαδή στο χαμηλότερο ποσοστό κατά την τελευταία εικοσαετία, ενώ ο αρχικός στόχος ήταν της τάξης του 0,7%,

H. αποδοκιμάζοντας την άρνηση του Συμβουλίου να δεχθεί την ένταξη στον προϋπολογισμό της χρηματοδότησης της Σύμβασης Λομέ, κάτι που θα εξασφάλιζε το δημοκρατικό έλεγχο της χρηματοδότησης αυτής εκ μέρους του Ευρωπαϊκού Κοινοβουλίου,

Θ. έχοντας υπόψη τις προσπάθειες της Γαλλικής Προεδρίας να παρουσιάσει μία αποδεκτή προσφορά σχετικά με τη χρηματοδότηση του 8ου ΕΤΑ,

Ι. λαμβανομένου υπόψη ότι θα ήταν αντίθετο προς τους πολιτικούς στόχους της Ευρωπαϊκής Ένωσης εάν η Ένωση περιόριζε τις δεσμεύσεις που έχει αναλάβει για την ανάπτυξη των κρατών ΑΚΕ σε μία περίοδο κατά την οποία πολλές από τις χώρες αυτές μόλις αρχίζουν ή έχουν επιτελέσει σημαντικά βήματα στην πορεία προς τον εκδημοκρατισμό και το σεβασμό των δικαιωμάτων του ανθρώπου,

1. λυπάται βαθύτατα για την αποτυχία του Συμβουλίου Γενικών Υποθέσεων να καταλήξει σε μια ικανοποιητική γενική συμφωνία για το 8ο ΕΤΑ, και αναλογίζεται τις αρνητικές συνέπειες που μπορεί να έχει η αποτυχία αυτή για το σύνολο των διαπραγματεύσεων που αφορούν την ενδιάμεση αναθεώρηση της Σύμβασης Λομέ ΙV[semigr ] θεωρεί απαράδεκτη τη μείωση σε πραγματικές τιμές της χρηματοδότησης της Λομέ IV[semigr ]

2. ζητεί, ως εκ τούτου, ο όγκος του ΕΤΑ να καθοριστεί σύμφωνα με τους εξής παράγοντες:

- τη διεύρυνση της Ευρωπαϊκής Ένωσης[semigr ]

- την αύξηση του πληθυσμού των χωρών ΑΚΕ[semigr ]

- το δείκτη πληθωρισμού[semigr ]

- την υιοθέτηση νέων στοιχείων που έχουν προτείνει οι χώρες ΑΚΕ και η Ευρωπαϊκή Ένωση στο πλαίσιο της ενδιάμεσης αναθεώρησης (π.χ. ξυλεία, μπανάνες κλπ.)[semigr ]

- τις οικονομικές δυσκολίες που αντιμετωπίζουν οι χώρες ΑΚΕ ως αποτέλεσμα των πολιτικών για τη διαρθρωτική προσαρμογή και του Γύρου της Ουρουγουάης[semigr ]

- το βάρος των χρεών[semigr ]

3. επισημαίνει με έντονη ανησυχία τον κίνδυνο να οδηγηθούμε σε επανεθνικοποίηση της αναπτυξιακής βοήθειας, πράγμα που θα απέβαινε προς όφελος των διμερών σχέσεων και εις βάρος των δεσμεύσεων που έχει αναλάβει η Ενωση έναντι των εταίρων της των χωρών ΑΚΕ[semigr ]

4. υπογραμμίζει κατηγορηματικά ότι το Ευρωπαϊκό Κοινοβούλιο δεν θα αποδεχθεί πραγματική ελάττωση του ποσού που έχει προβλεφθεί βάσει του προηγουμένου χρηματοδοτικού πρωτοκόλλου και θα λάβει κάθε μέτρο που του επιτρέπουν οι αρμοδιότητές του, προκειμένου να διασφαλίσει ότι η Ευρωπαϊκή Ένωση θα αντεπεξέλθει στις υποχρεώσεις που έχει αναλάβει έναντι των χωρών ΑΚΕ[semigr ]

5. καλεί τα κράτη μέλη που ανακοίνωσαν τη βούλησή τους να μειώσουν τη χρηματοδοτική τους συνεισφορά για την αναπτυξιακή πολιτική να επανεξετάσουν τη θέση τους[semigr ]

6. θεωρεί ότι το ποσό που προτείνει η Γαλλική Προεδρία είναι το απολύτως ελάχιστο όριο για τη χρηματοδότηση του 8ου ΕΤΑ[semigr ]

7. καλεί τη Γαλλική Προεδρία να διασφαλίσει ότι θα γίνει αποδεκτή προσφορά προς τις χώρες ΑΚΕ σε κατάλληλο χρονικό διάστημα που θα επιτρέψει την ολοκλήρωση των διαπραγματεύσεων πριν από τις 6 Μαΐου 1995[semigr ]

8. εξαρτά τη σύμφωνη γνώμη του από τον καθορισμό μιας χρηματοδότησης που θα ανταποκρίνεται στα κριτήρια που καθορίζει στην παρ. 2 του παρόντος ψηφίσματος[semigr ]

9. ζητεί να ενταχθεί το ΕΤΑ στον προϋπολογισμό της Ένωσης[semigr ]

10. ζητεί από τα συμμετέχοντα στις διαπραγματεύσεις μέρη να λάβουν υπόψη τους το κείμενο που ενέκρινε η Συνέλευση Ίσης Εκπροσώπησης ΑΚΕ-ΕΕ σχετικά με την «δημιουργία των προϋποθέσεων για την αποτελεσματική αξιοποίηση της Σύμβασης Λομέ μέσω περιφερειακών και εθνικών κέντρων εκπαίδευσης και κατάρτισης», προκειμένου να διασφαλισθεί η καλύτερη εφαρμογή της εν λόγω Σύμβασης[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών που έχουν υπογράψει τη Σύμβαση Λομέ, καθώς και τους συμπροέδρους της Συνέλευσης Ίσης Εκπροσώπησης ΑΚΕ-ΕΕ.